Maaf Tak Indah

Maaf Tak Indah ialah sebuah siri drama televisyen Malaysia 2020 arahan Zamri Zakaria dibintangi oleh Azlee Khairi dan Azar Azmi. Diadaptasi daripada novel 2018 dengan tajuk sama karya Emy Roberto, drama ini memulakan tayangan perdana di Slot Samarinda TV3 bermula 12 Februari 2020 hingga 12 Mac 2020 menggantikan Camelia dan digantikan oleh Rindu Yang Terindah.

Sinopsis
Perkahwinan Syazan dan Raimie yang bahagia selama ini tiba-tiba berubah apabila Syazan disahkan mengandung. Baru mereka sedar rupanya keinginan masing-masing berbeza. Syazan tidak mahukan anak tetapi Raimie sangat mahukannya. Tindakan Syazan menyebabkan mereka hampir kehilangan anak yang dikandung dan apabila dia mula sedar, waktunya sudah terlewat. Dia kehilangan semuanya. Bahagia mereka musnah sekelip mata. Raimie pergi membawa anak mereka dan menjalin hubungan dengan Zila.

Setelah lima tahun, mereka dipertemukan kembali atas urusan kerja dan Syazan merayu agar dia dibenarkan untuk berjumpa dengan Adam. Raimie membenarkan Syazan berjumpa Adam dengan syarat Syazan tidur bersamanya. Demi kasih seorang ibu, Syazan bersetuju dengan syarat bodoh bekas suaminya namun Raimie yang sebenarnya masih menyayangi Syazan tidak bermaksud untuk berlaku jahat terhadap bekas isterinya itu. Tanpa disedari Raimie tidak mengetahui kewujudan anak mereka Tia.

Syazan sangat obses menjaga bentuk tubuh badannya, lebih-lebih lagi setelah berkahwin dengan Raimie. Dia banyak habiskan masa dengan sahabatnya, Cheryl di Gym dan kelas Zumba. Oleh sebab itu jugalah dia tidak mahu mengandung, sementelah dia juga bencikan kanak-kanak. Syazan mengamalkan penggunakan pil perancang walaupun Raimei tidak sabar hendakkan anak dari perkahwinan mereka. Namun, Syazan tetap mengandung. Sejak itu, Syazan mula berubah. Dia tidak berkongsi kegembiraan bersama Raimie yang tidak sabar menerima kandungan itu. Syazan mula menyendiri. Dia benci dengan hidupnya ketika itu, lebih-lebih lagi bentuk tubuhnya ketika mengandung yang dirasakan hodoh. Sehinggalah Cherryl mencadangkan Syazan menggugurkan kandungan itu.

Pelakon

Pelakon utama
 Azlee Khairi sebagai Raimie
 Azar Azmi sebagai Syazan

Pelakon pembantu
 Ruhainies sebagai Zila
 Fizo Omar sebagai Jai
 Zulkifli Ismail sebagai Rahim
 Aida Khalida sebagai Sabariah
 Mustapha Kamal sebagai Shariman
 Didie Alias sebagai Safiah
 Aleza Shadan sebagai Ros
 Melanie Tan sebagai Kelly
 Pauline Tan sebagai Cheryl
 Halimah Naim Sebagai Mak Timah
 Yumna Ayuna sebagai Tijah
 Tuan Zuhayr Al-Mundzair sebagai Adam
 Cassia Nur Iman sebagai Tia

Rujukan

Drama Melayu 2020
Rancangan TV3
Drama adaptasi novel di Malaysia